runetrust/blame-folketinget-dk huggingface dataset:
Lotte Rod (RV), 2023-05-09:
Det tredje og sidste er omkring prisen, som også er noget af det, som vi har diskuteret, og her har vi jo fået det rettet, sådan at der ikke står, at det ikke måtte overstige prisen for kommunalbestyrelsens tilbud, men så der nu står den rigtige formulering, nemlig at det ikke må være uforholdsmæssig dyrere.
Magnus Heunicke (S), 2021-01-15:
Konkret betyder det, at kravet ændres, så det faktisk bliver muligt for sundhedspersoner at skrive en anden entydig identifikation i journalen i stedet for deres fulde navn – det kan være initialer, eller det kan være et tjenestenummer, eller det kan være noget tredje – og det er op til arbejdsgiverne at lave systemer for det, og det vil jo i de fleste tilfælde her være vores fem regioner.
Morten Bødskov (S), 2002-05-15:
Formålet med spørgsmålet er kort og godt at få ministerens svar på de konsekvenser, regeringens kraftige besparelser har på fødevareregionerne, og hvilke konsekvenser det har for fødevarekontrollen og fødevaresikkerheden, når det handler om Frederiksborg, Københavns og Roskilde Amter.
Kim Andersen (V), 2010-04-09:
Det var jo netop underforstået, at det var der på andre områder, men jeg gjorde også klart, at minimumsstraf som sådan ønskede vi ikke at gøre brug af i øget omfang, før vi havde udredningen fra Straffelovrådet, som vi jo netop har bedt om at forholde sig til begrebet minimumsstraf, fordi der er nogle principielle spørgsmål og overvejelser i den sag.
Jørgen Arbo-Bæhr (EL), 2006-01-25:
Jeg forstod på statsministeren, at de psykisk syge unge, som ikke er i stand til at arbejde, og som derfor utilsigtet bliver ramt af nedskæringerne i kontanthjælpen og af kontanthjælpsloftet, øjensynlig nu skal indgå i overvejelserne hos socialministeren.
Leif Mikkelsen (V), 2005-06-16:
Det betyder, at de kommuner, der ikke bliver sammenlagt, har mulighed for at justere på skatteskruen, altså sænke skatten, og der, hvor der sker en sammenlægning af kommuner, kan man inden for kredsen af kommuner påbegynde den harmonisering, der skal ske af skatteprocenter, altså både på personskatteområdet, på grundskyldsområdet og i forbindelse med dækningsafgiften, hver for sig vel at mærke.
Mette Frederiksen (S), 2020-04-29:
Det, der er tilfældet i en række andre lande, er jo, at man ikke reagerede hurtigt, som vi gjorde; virussen kom ud af kontrol, og så lukkede man ned, og man lukkede meget mere ned, end vi har gjort i Danmark, f.eks. med hensyn til fabrikker og privat produktion.
Kristian Thulesen Dahl (DF), 2002-12-03:
Dermed har man jo sagt, at der ikke er forhold omkring EU-samarbejdet, som man ikke også kan se her i Folketinget, og er det ikke rigtigt, at der forhandles om f.eks. finanslov eller beskæftigelse osv. i Danmark i nogle lukkede fora, en dør, der er lukket, hvor offentligheden ikke umiddelbart kan se, og kan det nu have sin rigtighed, og hvorfor så angribe det i EU osv.?
Ole Sohn (SF), 1998-10-22:
Jo, man kan godt have tillid til parterne, men så undrer det mig, at der i lovforslaget alene står noget konkret, når det drejer sig om forringelser, altså afkortning af dagpengeperioden, stramning om de 50-54-årige, stramning af rådighedsreglerne, men hvor der skal være noget konkret om arbejdsgivernes forpligtelser, som er LO's anden forudsætning for at gå med i aftalen, står der intet.
Ebbe Kalnæs (CD), 1998-12-04:
Det er klart, at garantien for, at det, man indbetaler, det, man bidrager med, for at sikre sig den mulighed, der er for efterløn, skal være holdbar, og der skal være loyalitet, og man skal understrege klart, at når man bidrager og indbetaler, er det ikke noget, man sætter til.
Pia Christmas-Møller (KF), 2006-06-01:
Vi vil videre, vi vil give frit valg, vi vil give konkurrence, vi vil nemlig have kvaliteten op, vi vil ikke finde os i de eksempler, vi har set på tv. Men må jeg ikke til sidst sige: At tale pænt og ordentligt og værdigt og respektfuldt til ældre mennesker
Simon Emil Ammitzbøll (LA), 2017-03-30:
Det følger af persondatalovens § 41, stk. 3, at både private virksomheder og offentlige myndigheder, der er dataansvarlige, skal træffe de fornødne tekniske og organisatoriske sikkerhedsforanstaltninger mod, at oplysninger hændeligt eller ulovligt tilintetgøres, fortabes eller forringes eller kommer til uvedkommendes kendskab.
Marlene Ambo-Rasmussen (V), 2020-12-21:
Så er der også det i det, at der er risiko for, at Danmark i medfør af Dublinforordningen kan overtage ansvaret for at behandle en ansøgning om asyl fra en udlænding, hvor en anden medlemsstat ellers har accepteret at overtage asylansøgeren, hvis det ikke er muligt at overføre den pågældende asylsøger til et ansvarligt land efter Dublinforordningen inden for forordningens frister.
Søren Pind (V), 2015-02-03:
Da vores ordfører, Jakob Ellemann-Jensen, ikke kan være til stede på grund af møde i Bruxelles, skal jeg fremføre følgende: Regeringen havde i sine tidlige dage en europaminister, faktisk Danmarks første permanente europaminister med statsministerens ord. Posten blev dog aldrig en succes af flere forskellige grunde og blev hurtigt lagt i graven som led i en af regeringens adskillige regeringsrokader.
Margrete Auken (SF), 2002-03-13:
»Mener ministeren, at Det Kirkelige Råd, der sad fra 1883 til systemskiftet og var sammensat af samtlige landets biskopper samt en teologisk og juridisk professor, kan kaldes et kirkeråd efter de principper, som de forskellige forslag til kirkeforfatning, der har været fremlagt siden grundloven, bygger på?« Skriftlig begrundelse
Stinus Lindgreen (RV), 2023-05-09:
Men jeg kunne godt tænke mig at høre ordføreren reflektere lidt over noget: Når nu, hvilket ordføreren også anerkender, det selvfølgelig af helt oplagte årsager er mere vanskeligt, hvis man har været gennem puberteten, og når vi så samtidig kan se på studier, der kigger på hele verden og ikke kun på Danmark – dvs. også på lande, der er mindre restriktive, end vi er – at kun 1 pct. af personerne fortryder, at de har været igennem den her proces, sætter det så ikke nogle tanker i gang om, hvor vægten bør ligge?
Ole Birk Olesen (LA), 2023-05-30:
Så når det er sådan, at partier uden for Kontroludvalget og to partier i Kontroludvalget alle mener, at man ikke har fået tilstrækkelige svar på det her, bør det så ikke være en mulighed for Folketinget at bede om yderligere undersøgelser, som naturligvis skal holdes fortrolige på grund af sagens karakter?
Ole Birk Olesen (LA), 2023-12-13:
Altså, jeg medgiver, at den giver et mere gennemskueligt og enkelt kontanthjælpssystem, men ved siden af det har man sådan en eller anden fiks idé om, at hvis alle kommuner pålægges at skulle have nogle folk i nyttejob, hvor man har en forventning om, at det vil koste over 1 mio. kr. pr. person, som kommer i arbejde, så har man ligesom gjort noget, der er supervigtigt.
Tina Nedergaard (V), 2009-01-22:
Finanstilsynets tavshedspligt lempes, så f.eks. Finansudvalget og andre stående udvalg hurtigere og grundigere kan blive orienteret om situationen i en enkelt bank, således at udvalget f.eks. kan medvirke til at udstede en garanti, inden banken eller instituttet er erklæret konkurs.
Peter Hansen-Nord (V), 1999-03-04:
osv. Så det skal være på plads. Jeg synes, det er meget forudseende af Vesten, at man er med til at sikre den basisstruktur i ethvert samfund, at disse ting er tilgængelige i det omfang, som nationen har behov for i den forhåbentlige vækst og vending af kurven, som disse tidligere Sovjetrepublikker og Østlande er ude i i øjeblikket.
Frank Jensen (S), 2003-04-23:
Når statsministeren ikke sådan ville fortælle, og når nu man har administreret det i Statsministeriet med meget stor nænsomhed, så vil jeg spørge, om den historie »Fogh gik amok foran kameraet«, der har været bragt i den danske presse, er et eksempel på noget, der er klippet fra.
Mattias Tesfaye (S), 2020-10-21:
I den forbindelse har vi oprettet en ny styrelse, Hjemrejsestyrelsen, hvor vi samler alt arbejdet med hjemrejsepolitikken under ét tag, og regeringen vil i den her folketingssamling – det kommer til at ske efter nytår – også fremsætte et forslag til en hjemrejselov.
Inger Støjberg (DD), 2023-12-12:
Lad mig så bare lige sige: Det er jo ikke rigtigt, at der ikke er nogen, der er glade for det her indgreb, for jeg har faktisk set, at formanden for Grimhøjmoskeen, Oussama El-Saadi, jo har været ude at takke statsministeren for det her indgreb.
John Dyrby (S), 2006-04-28:
Jo, men så er det jo netop, at det forekommer lidt paradoksalt, at man i december, for 3-4 måneder siden, indgik en aftale og så bagefter går ud og siger, at den ikke er god nok, og at det har man i virkeligheden fortrudt, og at man så ikke kan lave den om, fordi nu har man lavet aftalen.
Per Clausen (EL), 2005-03-31:
Jeg er meget enig med hr. Jørn Dohrmann i, at der kan findes eksempler på, at amterne ikke har administreret lovgivningen på det her områ de godt nok, men spørgsmålet er, om det er de administrative enheders skyld, altså om det er amternes ansvar entydigt, eller om det kunne hænge sammen med, at vi i dag har en miljømålslov, som på mange måder måske ikke er ret god, fordi der ligger tidsplaner og rammer og forskellige andre ting, mens selve målene er blevet fastlagt i en række andre love.
Kim Andersen (V), 2001-03-13:
Den manglende interesse fra regeringen for at skabe og give mulighed for skabelse af nye virksomheder er stærkt bekymrende og kan på længere sigt blive en trussel mod dynamikken, ikke blot i erhvervslivet, men i hele det danske samfund. Jeg vil til slut nævne, at Venstre i princippet kan tilslutte sig, at der etableres de omtalte fire råd, forudsat at de repræsenterer en høj faglig indsigt på de respektive områder, samt at der sikres en overordnet koordination mellem de fire råds aktiviteter.
Sophie Hæstorp Andersen (S), 2009-11-19:
Det er galt, fordi ventetiden til de forundersøgelser, som skal give svar på, hvad patienterne fejler, fortsat kan være flere måneder lange, så selv om man får en hurtig behandling, kan man sagtens have haft et langt behandlingsforløb, fordi man har ventet og ventet på den ene undersøgelse efter den anden, inden nogen fandt ud af, hvilken behandling man skulle have.
Peter Skaarup (DF), 2002-01-24:
Derfor er det også vigtigt for os, at denne her debat munder ud i noget, der er mere afbalanceret end den kurs, vi har fulgt igennem det sidste hele eller halvandet år med den gamle regering. Problemet har jo været, og det kan vi lige så godt erkende, at man i Israel ikke har fundet, at Danmark har været en aktiv medspiller, at man har haft mulighed for at tale med Danmark i de her konflikter, men at vi ensidigt har fokuseret på og har hjulpet palæstinenserne i deres sag
Frederik Vad (S), 2025-04-22:
Jeg synes ikke, at der er så meget konsistens i det, for Radikale Venstre tordner jo f.eks. imod det, når vi foreslår, at nogle af de studerende, som kommer fra de allermest privilegerede hjem, og som vi kan se i høj grad er dem, der tager lange uddannelser og ender med også at tage en kandidat oven på deres bachelor, måske godt kan undvære et sidste su-år.
Anders Fogh Rasmussen (V), 2005-04-21:
Jeg er glad for, at der på den måde generelt tegner sig et billede af, at vi kan nå til enighed om indretningen af en ny ordning, som dels gør op med de klare uhensigtsmæssigheder, som har været forbundet med den hidtidige ordning, dels sikrer, at de statslige midler, som bliver tilført ordningen, får den størst mulige effekt på alsidigheden og mangfoldigheden på det danske dagbladsmarked.
Frank Aaen (EL), 2009-05-19:
Der er meget, der tyder på, at det, vi i øjeblikket gør, ikke er det rigtige: Taleban bliver faktisk i hvert fald i dele af Afghanistan stærkere og stærkere, modviljen mod de udenlandske tropper i store dele af Afghanistan bliver stærkere og stærkere, og tilsyneladende - som jeg læser de forskellige analyser - er der overhovedet ikke nogen udsigt til, at man lige er på vej til at kunne sætte tingene på plads og rykke ud.
Christine Antorini (S), 2008-05-08:
Jeg er nødt til på forslagsstillernes vegne at sige, at vi anser det for helt almindelig parlamentarisk praksis, at man kan komme tilbage og drøfte det i udvalget, når det viser sig, at der er et medlem af Folketinget, fru Pia Christmas-Møller, der går op og siger, at hun agter at støtte beslutningsforslaget, hvis der kan komme præciseringer ind om fortolkningen af, hvad der skal ske vedrørende gruppeeksamen.
Kim Andersen (V), 2008-06-03:
På baggrund af de svar, ministrene har fået fra Københavns kommune, har vi jo også hørt fra dem, at de grupper, som nu bliver fortrængt fra Ungdomshuset og får anvist nye lokaler, vil få faciliteter, som tilgodeser deres behov, så der er ingen tvivl om, hvem der skal stå for opgaven.
Pernille Schnoor (ALT), 2019-01-10:
At der, på trods af den positive udvikling, ifølge Center for Rusmiddelforskning i dag er ca. 30.000 unge i alderen 15-25 år, der viser tegn på alkoholafhængighed, unge, der har behov for at komme i behandling, så alkoholen ikke ødelægger deres muligheder i forhold til uddannelse, job, kærester og familieliv.
Bjarne Laustsen (S), 2019-01-23:
Men jeg mangler stadig væk at få vide, at det her ikke er noget, som staten skal give tilskud til fra den der kabelkasse – det er simpelt hen et spørgsmål, om ministeren har en bemyndigelse og en vilje til at sige til dem, der ejer linjen, at det her er en linje, der kommer til at holde i 50 år, efter at den er gravet ned.
Søren Egge Rasmussen (EL), 2024-03-13:
, og jeg synes egentlig, det er helt fair, at hvis man i et lovforslag skal stille nogle krav om, at der skal gennemføres noget arbejde med energibesparelser ude i nogle virksomheder, så skal de personer, der kommer ud og udfører det, ikke bare være nyuddannede elektrikere, men nogle, der er lidt mere gods i uddannelsesmæssigt.
Christina Olumeko (ALT), 2025-03-25:
Det er jo helt rigtigt, at Justitsministeriet vurderer, at lægdommerne i dag er repræsentative, hvad angår køn og herkomst, men kigger vi på alder, uddannelse, job og løn, er resultatet jo det stik modsatte; der afspejler lægdommerne ikke befolkningen.
Peder Hvelplund (EL), 2022-03-02:
Så det er bare en kvittering for, at jeg er glad for, at SF også er opmærksom på, at der ikke skal ske et skred på det her punkt, og at vi netop skal sikre, at det at få frataget statsborgerskabet er noget, der kun skal ske i særdeles sjældne tilfælde.
Nick Zimmermann (DF), 2023-05-31:
For det er jo i dag sådan, at der cirka er mellem et til to års levetid, fra man kommer ind på et plejehjem, til man desværre skal møde Sankt Peter, og at de i flere og flere kommuner er begyndt at omstille nogle af kødretterne til veganerretter, altså veganergryde, linsebøffer osv. osv.
Søren Pind (V), 2016-11-09:
I forhold til processen er jeg helt på det rene med, at det havde været klogere, at man, dengang man lavede aftalen om politiskolen, havde placeret den skole med det samme, fordi der selvfølgelig er rigtig mange kommuner, der – frivilligt ganske vist, men alligevel – har kastet sig ind i det her og har brugt mange kræfter på det.
Dennis Flydtkjær (DF), 2015-10-29:
For jeg er sådan set enig med hr. Jesper Petersen i, at det er ærgerligt, når folk bliver snydt via enten sort arbejde, som udkonkurrerer en virksomhed, eller om det er social dumping, hvor der kommer udenlandsk arbejdskraft, som arbejder til lønninger, der er langt under det rimelige, for det synes vi også man selvfølgelig skal gøre noget ved.
Peter Duetoft (CD), 1999-09-07:
Vi har også meldt, dog uden at vi skal hverken danne regering eller give tilsagn om at gå ind i en i dag, at hvis CD skal støtte en borgerlig regering efter næste valg, er det nødvendigt i forbindelse med et regeringsgrundlag, som man vel også skal tage stilling til, hvis man bare er parlamentarisk grundlag, at man så er indstillet på, at der skal stå det med loftet, og at der skal stå, at man arbejder i retning af en nedtrapning.
Zenia Stampe (RV), 2021-11-24:
Så der er altså virkelig meget forskellige tal i spil, og jeg tror i hvert fald, at det er vigtigt af hensyn til debatten og dokumenterne i eftertiden, når man sidder og kigger tilbage på den her debat, at det ikke står tilbage som et faktum, at det, kunstnerne mister nu, kun har en værdi på 44 mio. kr., og at vi så giver dem godt det dobbelte.
Kristian Thulesen Dahl (DF), 2006-05-23:
Det handler især om, hvorvidt de berørte får et tilstrækkelig langt varsel om, hvornår ændringerne i givet fald træder i kraft, og her er vi jo desværre uenige med både regeringen og Socialdemokratiet og også med Det Radikale Venstre, tror jeg.
Per Larsen (KF), 2023-10-12:
Som flere andre har været inde på, er der tale om udmøntning af en del af den aftale om sundhedsreform, som vi lavede før valget i 2022, som jo omhandler forældremyndighedsindehaveres adgang til helbredsoplysninger om deres børn via f.eks. sundhed.dk, indtil barnet fylder 15 år.
Elsebeth Gerner Nielsen (RV), 1997-11-04:
Kontrolkomiteen tager sine opgaver ganske alvorligt, og efter de mange ændringer, flytninger og nedlæggelser af institutioner er det vigtigt, at vi, når arbejdet er tilendebragt, står med en effektiv organisation, der kan arbejde for den nordiske sag i Norden, i Europa og i nærområderne, for målet for de næste års arbejde er at udvikle den nordiske model, så den bevarer sin bærekraft ind i det næste årtusind, og det arbejder vi på.
Karen Hækkerup (S), 2013-05-07:
Jeg vil egentlig bare gerne lige sige, at det synes jeg ikke er i orden at sige, og jeg mener heller ikke, at man, når man tænker tilbage på, hvordan det historisk har været, kan sige, at den chikane og den forfølgelse, som mennesker med jødisk baggrund har været udsat for på det europæiske kontinent, skyldes indvandring.
Per Dalgaard (DF), 2004-01-30:
Til det sidste med hensyn til at afhjælpe den hårde kerne og det her lovforslag: Det kan meget vel være, at der er nogle ting i lovforslaget, der skal skærpes omkring det, man kan kalde en hård kerne, hvis man sådan ligesom kan finde dem og definere dem, at det er dem, der skal tages hånd om på anden vis end på en lidt mere jævn, jeg havde nær sagt, almindelig dansk facon.
Pernille Rosenkrantz-Theil (EL), 2003-01-09:
Ét problem, som lovforslaget ikke løser, og som jeg er usikker på overhovedet kan løses i lovgivning, er, hvordan det gøres meriterende for læger at deltage i de lokale komiteer, sådan at vi kan sikre os, at læger deltager i komitéarbejdet af lyst og ikke som en opgave, der lige presses ind, og i øvrigt så sikrer, at lægerne bliver i komiteerne i den fulde periode.
Thomas Adelskov (S), 2006-10-27:
Så har jeg fremhævet en anden ting, og jeg synes stadig væk, at jeg mangler svar fra Venstre på det helt centrale spørgsmål: Når kontanthjælpsloftet ikke virker – og det kan vi jo konstatere med den ene undersøgelse og den ene rapport efter den anden, og nu kommer også beskæftigelsesministeren til at kunne konstatere det, når den hemmelige rapport kommer på mandag – hvorfor så fastholde det?
Pelle Dragsted (EL), 2023-02-21:
Det er smart – sammen er vi stærkere – og det er ikke mindst en kæmpe fordel for borgerne, for det er jo dem, det handler om; de får altså så mulighed for, at der bruges færre skattekroner, når der skal bygges en idrætshal, eller når der skal laves en børnehave, eller når der skal bygges et nyt fjernvarmeanlæg, for så kan man få lånene billigere.
Thor Pedersen (V), 2001-05-22:
Hvordan kan ministeren tro, at vi tror på, at et mål for år 2010 kan efterleves, når regeringen dokumenterer, at ministeren allerede er på vild flugt fra de mål, man har for næste år, som man selv har ansvaret for ved de aftaler, der indgås, og som man dokumenterer i det, man lægger frem?
Morten Bødskov (S), 2021-11-19:
Når det præciseres, at Skatteforvaltningen kan foretage registersamkøring i kontroløjemed i registreringsfasen, sikrer vi Skatteforvaltningen de bedste muligheder for at sætte en effektiv stopper for de virksomheder, der ikke har reelle hensigter, i at opnå en registrering hos Skatteforvaltningen.
Mette Frederiksen (S), 2002-04-11:
Både til fru Ester Larsen og til hr. Jens Rohde vil jeg sige, at ud over en forstærket indsats for at få flere danskere, herunder flere børn og unge, til at læse mere litteratur, bliver vi, som jeg også sagde i min ordførertale, nødt til at kigge på den måde, vi tilbyder arbejdslegater på; vi bliver nødt til, tror vi, at forstærke den støtte, vi giver til debutanter, altså til nye forfattere, som ønsker at begive sig ud på den voldsomme færd, det kan være at være forfatter
Tobias Grotkjær Elmstrøm (M), 2024-03-19:
Hvis vi antager, at en borger har modtaget nogle oplysninger om en, der er ansat ved politiet, og borgeren efterfølgende har anmeldt de her oplysninger til at opsøge vedkommende og også kontakte den politiansatte, og hvis borgeren så efterfølgende vil søge aktindsigt i flere politibetjentes sager, skal borgeren have imødekommet sin anmodning om aktindsigt, eller skal der ske et afslag?
Nadeem Farooq (RV), 2011-11-29:
Det er sådan, at vi i Det Radikale Venstre godt kan acceptere, at man sætter skatter og afgifter op, når det er fornuftigt at gøre det, også for at tilvejebringe et råderum, når man så også tager nogle initiativer, der samtidig styrker produktivitet, konkurrenceevne og jobskabelse.
Christina Egelund (LA), 2018-10-04:
Men det er jo rigtigt, at jeg som liberal ikke ligger og drømmer – altså når jeg ikke drømmer om Poul Nyrup Rasmussen – om at ekspropriere, det gør jeg ikke, men jeg drømmer om, at vi løser de problemer, vi har, med parallelsamfund og ghettodannelser i visse dele af Danmark.
Jørn Dohrmann (DF), 2012-01-11:
Og der har Dansk Folkeparti sagt ganske klart, at vi ikke synes, det er rimeligt, at den stigning er sket, at den stigning på 600 pct. er fuldstændig uacceptabel, og at man ligesom skal finde en model, så vi kan komme ned på en acceptabel leje, så vi netop kan få borgerne til at bruge de her kolonihaver, dyrke deres egne grønsager, få lidt jord under neglene, som ministeren sagde, være ude i naturen, blive ligesom et med naturen.
Sonja Mikkelsen (S), 1998-06-25:
Men om offentlighedsloven i denne her sag vil jeg gerne sige, at når man hører lidt på den videre diskussion, kan man måske godt i sit stille sind overveje, om man alligevel helt skulle have ladet være med at tage offentlighedslovens bestemmelser ind i denne her lov og i stedet sagt, at den skulle være undtaget, ligesom det f.eks. gælder for Post Danmark,
Jacob Jensen (V), 2024-03-20:
Ja, som jeg sagde til en start, har vi en fælles interesse i, at der er så stor en tillid til det setup, vi har, som overhovedet muligt, og jeg er i øvrigt også glad for og vil også gerne kvittere for det ansvar, man fra spørgerens partis side tager i en meget, meget svær og kompleks sag.
Lars Barfoed (KF), 2011-02-09:
Jeg er sikker på, at repræsentanter for folkesocialisterne løbende i de kommende uger og måneder vil blive ved med at forsøge at gentage urigtigheden, men nu skal jeg alligevel prøve at slå fast en gang for alle, i hvert fald for fru Anne Baastrup, at de penge, vi finder ved at fjerne efterlønsordningen, skal bruges til at skabe balance i den offentlige økonomi.
Morten Østergaard (RV), 2005-05-25:
Ministeren sagde, hvilket Det Radikale Venstre er meget enig i, at det er afgørende, at der anlægges pædagogiske kriterier og ikke etniske kriterier, men ved en anden lejlighed har ministeren, nemlig over for Politiken den 15. maj 2005, udtalt: »Vi er nødt til at se i øjnene, at det er ikke danskernes børn, som skaber dette problem.
Niels Helveg Petersen (RV), 2010-12-17:
Der er uafklarede spørgsmål om sundhedsproblemer; der er uafklarede spørgsmål om, hvilken teknologi man skal vælge; der er uafklarede spørgsmål om omkostningerne ved at anvende disse scannere, ikke mindst fordi der er uafklarede spørgsmål om bemandingen af disse scannere.
Rasmus Prehn (S), 2009-05-14:
Desværre må man bare sige, at virkeligheden er en helt anden, for i den tid, vi har haft VK-regeringen, har vi altså oplevet en direkte udhuling af kernevelfærden, der er kommet færre penge til skoler og børnepasning, og der er et forfald af den offentlige bygningsmasse og infrastruktur.